Sankt Peterburgas

:

**Sankt Peterburgas** (, prieškario Lietuvoje ***Petrapilis***; 1914–1924 m. ***Petrogradas***, 1924–1991 m. ***Leningradas***) – miestas Šiaurės Vakarų Rusijoje, svarbus jūrų uostas; Leningrado srities centras. Įkurtas 1703 m. gegužės 27 d., tarp 1712–1728 m. ir 1732–1918 m. buvo Rusijos imperijos sostinė. Antrasis pagal dydį Rusijos miestas, ketvirtasis pagal dydį Europos miestas ir pats šiauriausias milijoninis miestas. Mieste yra Pulkovo oro uostas, jūrų (prie Suomijos įlankos), upių (prie Nevos žiočių) uostai, 5 Sankt Peterburgo geležinkelio stotys. Išvystyta mašinų pramonė, juodoji ir spalvotoji metalurgija, chemijos, lengvoji, maisto, poligrafijos pramonė. Veikia metropolitenas, išplėtotas tramvajaus, troleibusų ir autobusų transportas.

## Geografija

Sankt Peterburgas įsikūręs Nevos upės žiotyse, prie Suomijos įlankos (Baltijos jūra). 

Po Sankt Peterburgo plėtros prijungus aplinkinius miestus, jo plotas išaugo daugiau kaip dvigubai, ir užima 1439 km² teritoriją, bet tankiau užstatyta teritorija sudaro 650 km². 

Centriniai miesto rajonai virš jūros lygio iškilę 1–5 metrus, šiaurinio pakraščio rajonai 5–30 m virš jūros lygio, pietų ir pietvakarių pakraščio rajonai 5–22 m virš jūros lygio. Pati aukščiausia pakyluma yra pietvakarių pakraščio Krasnoje selo rajone, esančiose Dudergovskio aukštumose, ši vieta iškylusi 176 m virš jūros lygio. Krasnoje selo rajonas yra Didžiojo Sankt Peterburgo administracinių ribų sudėtinė dalis.

## Istorija

Miestą įkūrė Rusijos caras Petras I 1703 m. gegužės 27 d. , atkovojus šias žemes iš Švedijos. Miestą pavadino savo globėjo Šv. Petro garbei. Miestas iškart tapo Rusijos sostine (1712–1728 m. ir 1732–1918 m.), svarbiu prekybos su Vakarais uostu. 1724 m. caras įkūrė akademinį universitetą ir mokslų akademiją. XIX a. pabaigoje nutiestas Sankt Peterburgo–Varšuvos geležinkelis. Buvo gubernijos ir generalgubernijos centras.

Petrograde 1917 m. įvyko Vasario ir Spalio revoliucijos. Antrojo pasaulinio karo metu miestą 871 dieną buvo apsupę vokiečiai, miestas gyveno blokados sąlygomis. Aukų atminimui įkurtos Piskariovo memorialinės kapinės. 1945 m. suteiktas miesto-didvyrio vardas.

1955 m. buvo atidarytas metropolitenas.

Miesto istorinis centras nuo 1990 m. yra UNESCO pasaulio kultūros vertybių sąraše. 

1991 m. birželio 12 d. miesto gyventojai balsavo referendume už tai, kad vietoje Leningrado būtų sugrąžintas istorinis miesto vardas – Sankt Peterburgas.

2003 m. patvirtintas Sankt Peterburgo herbas.

## Architektūra

Mieste daug XVIII – XIX a. architektūros ansamblių: Petropavlovsko tvirtovės kompleksas, Smolnis, Rūmų aikštė su Žiemos rūmais ir Aleksandro kolona, Senato aikštė su paminklu Petrui I ir Šv. Izaoko katedros soboru, Nevos prospekto ansamblis, Kazanės soboras, Ostrovskio aikštė su Akademiniu dramos teatru ir Rusijos nacionaline biblioteka, Menų aikštė su Rusų muziejumi, Marso lauku, Vasaros sodu ir Inžinierių pilimi.

Klasicizmo paminklai: Dailės akademija (1764–1788 m.), Admiralitetas (1806–1823 m.), Kalnų institutas (1806–1811 m.), Narvos vartai (1827–1834 m.), daug tiltų (taip pat ir pakeliamų). Sankt Peterburgo priemiesčiuose yra rūmų ir parkų ansambliai (Peterhofas, Puškinas arba *Carskoje Selo*, Gatčina ir kt.).


Hermitage_night.jpg|Žiemos rūmai, Ermitažas
Petersburg-square.jpg|miniatiūra|Rūmų aikštėje stovinti Aleksandro kolona
Собор_Воскресения_Христова_1.jpg|Prisikėlimo bažnyčia
Naval Cathedral of St Nicholas in Kronstadt 01.jpg|Šventojo Mykolo katedra
RUS-2016-Aerial-SPB-St_Michael's_Castle_02.jpg|Šventojo Mykolo pilis
Grand_Cascade_of_Peterhof_01.jpg|Peterhofo rūmai


## Kultūra

Sankt Peterburge yra Rusijos mokslų akademijos centras, daug mokslo institutų, 43 aukštosios mokyklos (tarp jų – universitetas, konservatorija). 16 profesionalių teatrų (žymiausi – operos ir baleto, dramos), didelės bibliotekos (nacionalinė biblioteka, mokslų akademijos biblioteka), 43 muziejai (žymiausi – Ermitažas, antropologijos ir etnografijos, mokslo ir tyrimų), vienas seniausių šalyje Leningrado zoologijos sodas.


Spb 06-2012 MichaelPalace.jpg|Rusų muziejus
Kunstkamera SPB 01.jpg |Kunstkamera
Cruiser Aurora.jpg |Muziejinis laivas „Aurora“


## Sportas

Sankt Peterburge vyko 2000 m. ir 2016 m. Pasaulio ledo ritulio čempionatas. Sužaistos 2017 m. FIFA konfederacijų taurės ir XXI pasaulio futbolo čempionato varžybos.

Miestas turi UEFA Europos lygoje ir Rusijos Premjer lygoje žaidžiantį FK Zenit Sankt-Peterburg futbolo klubą, Kontinentinėje ledo ritulio lygoje besivaržantį SKA Sankt-Peterburg ledo ritulio klubą bei Vieningoje lygoje ir Eurolygoje dalyvaujančią BC Zenit Sankt-Peterburg krepšinio komandą. Kiti mažiau pajėgūs klubai: FK Dinamo Sankt-Peterburg, BC Spartak Sankt-Peterburg.


Ice_Palace_(Saint_Petersburg)_(cropped).png|Sankt Peterburgo ledo rūmai
Spb_06-2017_img40_Krestovsky_Stadium.jpg|Sankt Peterburgo stadionas


## Gyventojai

### Tautinė sudėtis

## Taip pat skaitykite
* Sankt Peterburgo lietuviai

## Šaltiniai

## Nuorodos
Valdžios svetainė:
* Oficialus Sankt Peterburgo administracijos tinklalapis
Turistams:
* Tinklalapis miesto turistams
* st-petersburg-life.com  anglų k.
* Internetinė pažintis su Sankt Peterburgu anglų k.
* Sankt Peterburgas virtualioje erdvėje
* Pasakojimai apie Sankt Peterburgą 
* Sankt Peterburgo istorija
* Sankt Peterburgo enciklopedija 
* Sankt Peterburgo kita informacija 
Muziejai ir kiti objektai:
* Ermitažas
Sankt Peterburgo laikas ir orai:
* Sankt Peterburgo laikas
* Sankt Peterburgo oras
Sankt Peterburgo transportas ir žemėlapiai:
* Sankt Peterburgo Pulkovo oro uostas
* Sankt Peterburgo oficialus metro tinklalapis 
* Sankt Peterburgo metro planas
* Sankt Peterburgo metro planas lotyniškais užrašais
* Sankt Peterburgo googlemaps žemėlapis
Sankt Peterburgo medija:
* Piter FM radijas 
* Laikraštis „Sankt Peterburgskye Vedomosti“
Sankt Peterburgo tiosioginio stebėjimo internetu vaizdo kameros ir nuotraukos:
* Panoraminė judanti vaizdo kamera su garsu Petropavlovkoje
* Vaizdas į tiltą 'Dvarcovyj most' ir Petropavlovsko tvirtovę
* Sankt Peterburgo vaizdo kameros tiesioginiu laiku – Rūmų aikštė
* Sankt Peterburgo vaizdo kameros tiesioginiu laiku – Kazanės soboras
* Sankt Peterburgo nuotraukos
* Sankt Pererburgo vaizdai